दहेज प्रताड़ना में दोषी मां और बेटे को 18-18 माह की कैद
पानीपत| दहेजप्रताड़ना में मां-बेटे को न्यायालय ने बुधवार को दोषी करार देते हुए 18-18 माह के कारावास की सजा सुनाई है। दोनों पर एक-एक हजार रुपए जुर्माना भी लगाया है। दोनों दोषियों पर दहेज हत्या के आरोप साबित नहीं होने पर न्यायालय ने उन्हें इस धारा में बरी कर दिया है। यह फैसला अतिरिक्त जिला एवं सत्र न्यायाधीश आरसी डिमरी ने सुनाया है। अमर भवन चौक निवासी 22 वर्षीय ज्योति की शादी फतेहाबाद के किला मोहल्ला निवासी गुलशन सिंह से हुई थी।
मायके में महिला ने 2 अक्टूबर 2015 को पंखे से लटककर जान दे दी थी। ज्योति के भाई राकेश पुत्र जयभगवान ने 9 अक्टूबर 2015 को शहर थाने में पति गुलशन और सास करमो देवी के खिलाफ दहेज हत्या का केस दर्ज कराया था। पुलिस ने आरोपियों को गिरफ्तार कर न्यायालय ने चालान पेश किया था। कोर्ट ने बुधवार को मां और बेटे को आईपीसी की धारा 498 में दोषी करार दिया। जबकि आईपीसी की धारा 304बी में आरोप सिद्ध नहीं होने पर इस धारा में दोनों को बरी कर दिया।
hin_Deva hin_Deva hin_Deva